Opera Comică pentru copii aduce Crăciunul în online.
Opera Comică pentru copii spune Povestea de Crăciun online. Copiii pot să pregătească diorame, coronițe sau oameni de zăpadă. Platforma rămâne deschisă până pe 15 ianuarie.
Povestea de Crăciun nu mai vine dintre filele unei cărți cu miros de tipar proaspăt.Iarna asta, Opera Comică pentru Copii o aduce pe povestedecraciun.net.Nu de alta, dar ai văzut și tu, totul se întâmplă pe net din cauza virusului.Pe site, găsești pentru copilul tău, o serie de ateliere care să îi insufle spiritul sărbătorii."Există o serie de kit-uri creative în care copiii pot să pregătească împreună cu trainerii noștri live coronițe, diorame, pot să împodobească brăduți din fetru sau pot să facă oameni de zăpadă.", spune Emil Pantelimon, directorul Târgului Poveste de Crăciun la Opera Comică pentru Copii.Ana are 11 ani și este artistă a Operei Comice pentru copii. Abia aștepta să urce din nou pe scenă și în această iarnă, dar pandemia i-a schimbat planurile."M-a întristat foarte tare vestea că nu se mai ține live și că se ține online. Eu am participat în acești ani la Poveste de Crăciun. Chiar am și jucat.", spune Ana Marinescu Sima, artistă Opera Comică.Bianca e o fetiță care se bucură că are ce să le arate părinților după ce meșterește ore-n șir la atelierele de pe net."Mi-a mai plăcut faptul că a fost un atelier de creat decorațiuni de Crăciun, iar mie îmi place foarte mult să bricolez. Am văzut colindele de la grupul Cantus Mundi.", a spus Bianca Bârla, o utilizatoare a platformei Poveste de Crăciun.Pe magazinul Operei Comice găsești cărți, decorațiuni și jocuri. Târgul rămâne deschis până pe 15 ianuarie.